নারী কেলেঙ্কারি  গোপনীয়তা রক্ষা এবং কঠোরভাবে চেইন অব কমান্ড মেনে চলে ইউপিডিএফ। দলটিতে ভোগবিলাসের ব্যাপারেও আছে কঠোর বিধিনিষেধ। অথচ দলের নেতারা ব্যবহার করেন দামি সামগ্রী, দামি বুট। জড়িয়ে পড়েন নারী কেলেঙ্কারিতে। রাজস্থলী থেকে সম্প্রতি উদ্ধার হওয়া নথিপত্রে দেখা গেছে, গত ফেব্রুয়ারিতে দলটির মুক্তধারা পোস্ট-সাবপোস্ট সব নেতাকর্মী নিয়ে একটি বৈঠক হয়। যেখানে সমালোচনা-আত্মসমালোচনায় অংশ নেন নেতাকর্মীরা। আলোচনায় অংশ নিয়ে অনেকেই নেতাদের  নারী কেলেঙ্কারির বিষয়ে ক্ষোভ প্রকাশ করেন। এই ইউনিটের কালেক্টর জীবন ওই সভায় ক্ষোভ প্রকাশ করে বলেন, চন্দন (রাজস্থলী ইউনিটের পরিচালক) বাইরের হিল উইমেন্স ফেডারেশনের কর্মী এলে তার সঙ্গে এক রুমে রাত যাপন করেন যা অন্যরা সহ্য করতে পারেন না। জীবন ওই সভায় আরও দাবি করেন, সুজাতা নামের এক নারী চন্দনের বাড়ি থেকে বের হয়ে যাওয়ার সময় কেউ একজন দেখেছে, যা মানানসই নয়। জীবন দাবি করেন, ঘটনা সত্য হলে তা মারাত্মক ভুল। এ সভায়ই মুক্তধারার চিফ কালেক্টর দীপনের বিরুদ্ধেও নারী কেলেঙ্কারির অভিযোগ ওঠে। দীপন সভায় আত্মপক্ষ সমর্থন করে বলেছেন,  দুবার আমাকে নিয়ে নারী সংক্রান্ত অভিযোগ উঠেছে, যা সম্পূর্ণ মিথ্যা। উল্লেখ্য, এই নারীদের একজন রূপালী। দীপন দাবি করেন, উত্তরণ থাকাকালীন কেউ একজন তাকে বলে গিয়েছে রূপালীকে যাতে সহযোগিতা দেওয়া হয়। এই সভায় ইউনিটের অফিস স্টাফ কমল আত্মসমালোচনা করে বলেন, কয়েক মাস আগে গবছড়ার বানুমালাতং তার সম্পত্তি বিষয়ে আমাকে রাতে দুঃখ প্রকাশ করলে সেসময় আমার ওপর এক কলঙ্ক হয়ে পড়ে। আমি খুবই লজ্জিত।  এই সভার তারকা চিহ্নিত ৫টি সিদ্ধান্ত হয়। যার প্রথম দুটি সিদ্ধান্ত নারী কেলেঙ্কারি বিষয়ক।  সিদ্ধান্ত-১ : পরিচালক মি. চন্দনের হিল  উইমেন্স ফেডারেশন ও সুজাতাকে নিয়ে বিতর্কিত বিষয়ে হায়ার পোস্ট কর্তৃক তদন্ত কমিটি গঠন করে সত্য-মিথ্যা যাচাই করা।  সিদ্ধান্ত-২ : মি. দীপনের নারী সংক্রান্ত বিষয়ে রূপালী ও শান্তিলতাকে নিয়ে অভিযোগের বিষয়ে তদন্ত করে সত্য-মিথ্যা যাচাই করা। এ বিষয়ে মি. মন্দন ও মি. চিনু দায়িত্বে থাকবে।  দলটির প্রত্যন্ত এলাকার ১টি ইউনিটের একটিমাত্র সভায় পাওয়া নারী কেলেঙ্কারির এগুলো নমুনামাত্র। অথচ এই দলটিরই ২৬ থেকে ২৮ নভেম্বর ২০০৬ অনুষ্ঠিত প্রথম জাতীয় কংগ্রেসে নারী অধিকার বিষয়ে দাবিনামায় নারী নির্যাতনের বিরুদ্ধে প্রবল  সমালোচনা করে নির্যাতনকারীদের বিচার দাবি করা হয়।  পাহাড়িদের মতে, যে দলের অভ্যন্তরেই ব্যাপক নারী কেলেঙ্কারির ঘটনা ঘটে তাদের দাবিনামায় অন্যদের নারীঘটিত ব্যাপারে শাস্তি চাওয়ার কথাবার্তা স্ববিরোধিতা মাত্র।    আন্তর্জাতিক কানেকশন  ইউনাইটেড পিপল্স ডেমোক্রেটিক ফ্রন্ট (ইউপিডিএফ)। সংগঠনটির নামের পাশে ব্রাকেটের মধ্যে লেখা আছে, অ ঢ়ড়ষরঃরপধষ ঢ়ধৎঃু নধংবফ রহ ঃযব ঈযরঃঃধমড়হম ঐরষষ ঞৎধপঃং, ইধহমষধফবংয. পার্বত্য চট্টগ্রামের আঞ্চলিক এই সংগঠনটি ডাকযোগে গত ৩১ মার্চ ২০১০ ভারতের ত্রিপুরা রাজ্যের  বিচ্ছিন্নতাবাদী সংগঠন ন্যাশনাল লিবারেশন ফ্রন্ট অব টিপরার (এনএলএফটি) কাছ থেকে সাহায্যের প্রতিশ্রুতি সংবলিত তিনটি পত্র পেয়েছে।  ইউপিডিএফের কাছে এনএলএফটির পাঠানো এই চিঠির বিষয়বস্তু নিয়ে পার্বত্য চট্টগ্রামে আলোচনার ঝড় ওঠে। জনসংহতি সমিতির এক শীর্ষস্থানীয় নেতা জানিয়েছেন, আমরা বরাবরই ইউপিডিএফের আন্তর্জাতিক অপশক্তির সঙ্গে সখ্যের কথা বলে আসছি। তা যে কতটা বস্তুনিষ্ঠ এই চিঠিই তার প্রমাণবাহী। অন্যদিকে, ইউপিডিএফ এই চিঠিকে তাদের বিরুদ্ধে সুদূরপ্রসারী ষড়যন্ত্র বলে আখ্যায়িত করেছে। উল্লেখ্য, ভারতের বিচ্ছিন্নতাবাদীদের সঙ্গে  সখ্য ছাড়াও ইউপিডিএফের বিরুদ্ধে বিভিন্ন সময়ে একটি বিদেশি গোয়েন্দা সংস্থার সহযোগিতাপ্রাপ্তির অভিযোগ দীর্ঘদিনের।